**Kalle Oskar Matikainen** (s. 5. kesäkuuta 2000 Oulu) on suomalainen jääkiekkoilija, joka edustaa Mestis-joukkue Iisalmen Peli-Karhuja. Hän on pelipaikaltaan vasen laitahyökkääjä.

Ura
---

### Seuraura

Matikainen on Oulun Kärppien kasvatti. Hän toimi kaudella 2015–2016 seuran C-nuorten kapteenina. Matikainen voitti C-nuorten SM-sarjan runkosarjassa joukkueen sisäisen piste-, maali- ja syöttöpörssin tehoilla 23+29=52, joilla hän sijoittui koko sarjan pistepörssissä kolmanneksi. Matikainen voitti kauden päätteeksi C-nuorten SM-pronssia. Hänet valittiin sarjan toiseen tähdistökentälliseen. Kauden 2016–2017 päätteeksi Matikainen voitti B-nuorten SM-pronssia. Kaudella 2017–2018 hän toimi Kärppien B-nuorten kapteenina ja johdatti joukkueen taas SM-pronssiin. Matikainen pelasi myös viisi ottelua seuran A-nuorissa.

Kaudeksi 2018–2019 Matikainen siirtyi Mikkelin Jukureiden A-nuoriin. Hän oli pudotuspeleissä joukkueen paras pistemies ja syöttäjä tehoilla 1+4=5. Kaudella 2019–2020 Matikainen nousi Jukureiden varakapteeniksi. Hän oli joukkueen paras pistemies ja maalintekijä tehoilla 24+23=47. Matikainen debytoi samalla kaudella myös Jukureiden SM-liigajoukkueessa, jossa hän pelasi kaksi ottelua. Matikainen teki liigadebyyttinsä 13. marraskuuta 2019 vieraissa Kalevan Palloa vastaan, kun hänelle avautui pelipaikka loukkaantumisten myötä. Matikainen merkittiin Jukureiden nelosketjun vasempaan laitaan Henri Nikkasen ja Heikki Huttusen viereen. Hän sai ottelussa jääaikaa 4.44 minuuttia. Matikainen keräsi ottelusta myös teholukeman –1.

Helmikuussa 2020 Matikainen teki Jukureiden kanssa vuoden mittaisen SM-liigasopimuksen. Hän pelasi kauden 2020–2021 kuitenkin suurimmaksi osaksi vielä seuran U20-junioreissa, joiden paras pistemies ja syöttäjä Matikainen oli tehoilla 19+24=43. Matikainen jakoi koko U20 SM-sarjan alku- ja jatkosarjan yhteenlasketun pistepörssin seitsemännen sijan Tapparan Jere Henrikssonin ja Ässien Valtteri Karnarannan kanssa. Hän pelasi SM-liigassa kauden aikana kaksi runkosarjaottelua tehden yhden syöttöpisteen.

Kaudeksi 2021–2022 Matikainen siirtyi vuoden mittaisella sopimuksella Mestis-joukkue Savonlinnan Pallokerhoon. Hänet valittiin sarjan joulukuun kuukauden tulokkaaksi. Kaikkiaan Matikainen teki tulokaskautensa aikana 51 runkosarjaottelussa tehot 13+20=33, joilla hän oli SaPKon toiseksi paras pistemies Eetu Mäen jälkeen. Karsintasarjassa Matikainen teki kymmenessä ottelussa tehot 7+6=13, joilla hän oli joukkueen paras pistemies ja maalintekijä. Hän pelasi myös kaksi Suomen Cupin ottelua tehden yhden syöttöpisteen.

Matikainen siirtyi kaudeksi 2022–2023 vuoden mittaisella sopimuksella Iisalmen Peli-Karhuihin.

### Maajoukkueura

Matikainen pelasi World U-17 Hockey Challengessa vuonna 2016. Hän edusti myös Suomen alle 16-vuotiaiden maajoukkuetta Norjan Lillehammerissa järjestetyissä nuorten olympiakisoissa 2016. Yhteensä Matikainen on pelannut 36 poikien maaottelua.

Pelityyli
---------

Matikaisen aiemman seuran, SM-liigajoukkue Mikkelin Jukureiden silloisen urheilutoimenjohtaja Jukka Holtarin mukaan hän on pelissään suoraviivainen ja tunnollinen kahden suunnan hyökkääjä, jolla on taito haistaa maalipaikkoja. Holtarin mukaan Matikainen laukoo tarkasti ja terävästi. SaPKon päävalmentaja Niko Erosen mukaan hän on röyhkeä ja maaliahne laituri, joka ekee kentällä kovalla työmoraalilla töitä molempiin suuntiin ja omaa potentiaalin pisteiden tekoon.

Matikainen on itse kertonut seuranneensa Aleksander Barkovia ja Sidney Crosbya, jotka hän on maininnut vahvoiksi kahden suunnan pelaajiksi. Matikainen on kertonut seuranneensa SM-liigassa Mika Pyörälää ja maininnut hänet tietynlaiseksi esikuvaksi itselleen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Blues | A-SM | 5 | 1 | 1 | 2 | 2 | – | – | – | – | – |
| 2018–2019 | Jukurit | A-SM | 41 | 13 | 16 | 29 | 33 | 5 | 1 | 4 | 5 | 4 |
| 2019–2020 | Jukurit | A-SM | 52 | 24 | 23 | 47 | 22 | 3 | 0 | 1 | 1 | 2 |
|  | Jukurit | SM-liiga | 2 | 0 | 0 | 0 | 0 | – | – | – | – | – |
| 2020–2021 | Jukurit | U20-SM | 34 | 19 | 24 | 43 | 26 | – | – | – | – | – |
|  | Jukurit | SM-liiga | 2 | 0 | 1 | 1 | 0 | – | – | – | – | – |
| 2021–2022 | SaPKo | Mestis | 51 | 13 | 20 | 33 | 18 | – | – | – | – | – |
| 2 kautta | yhteensä | SM-liiga | 4 | 0 | 1 | 1 | 0 | – | – | – | – | – |
| 1 kausi | yhteensä | Mestis | 51 | 13 | 20 | 33 | 18 | – | – | – | – | – |

Lähteet
-------

* Kalle Matikainen The Internet Hockey Databasessa (englanniksi)
* Kalle Matikainen Eurohockey-sivustolla (englanniksi)
* Kalle Matikainen *Elite Prospects*. Everysport Media Group AB.  (englanniksi)

### Viitteet

1. ↑  Kastellin urheilulukioon valitut 2016 *ouka.fi*. Oulun kaupunki. Viitattu 26.11.2020.
2. 1 2 3 4 5 6  Kalle Matikainen *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 14.11.2019. (englanniksi)
4. ↑  Elite Prospects - Jukurit U20 *eliteprospects.com*. Everysport Media Group AB. Viitattu 14.11.2019. (englanniksi)
5. ↑  Elite Prospects - Jukurit U20 *eliteprospects.com*. Everysport Media Group AB. Viitattu 22.4.2020. (englanniksi)
6. ↑  Kokoonpanot *liiga.fi*.  13.11.2019. Jääkiekon SM-liiga Oy. Viitattu 14.11.2019.
7. ↑  Ottelutilastot *liiga.fi*.  13.11.2019. Jääkiekon SM-liiga Oy. Viitattu 14.11.2019.
8. 1 2  Jukurit sopimukseen kolme nuoren hyökkääjänsä kanssa − Nikkanen jatkaa joukkueessa *Jatkoaika.com*.  7.2.2020. Jatkoaika r.y. Viitattu 9.2.2020.
9. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 22.4.2021. (englanniksi)
10. 1 2  Pöllänen, Hannes: SaPKolle neljä uutta pelaajasopimusta *sapko.fi*.  13.5.2021. Savonlinnan Pallokerho Oy. Viitattu 14.5.2021. [vanhentunut linkki]
11. ↑  SaPKon Kalle Matikainen Mestiksen kuukauden tulokas joulukuussa *mestis.fi*.  2.1.2022. Suomen Jääkiekkoliitto ry – Finlands Ishockeyförbund rf. Viitattu 5.1.2022.
12. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 30.9.2022. (englanniksi)
13. ↑  Kalle Matikainen mukaan IPK:n hyökkäykseen ensi kaudeksi *ipk.fi*.  28.6.2022. IPK Hockey Oy. Viitattu 30.9.2022.
14. ↑  Matikainen lähtee taistelemaan täysillä liigaroolista - "Haluan näyttää, että ansaitsen pelipaikan" *jukurit.fi*.  9.7.2020. Jukurit HC Oy. Viitattu 25.7.2020.